ȘTIU, 14 mai 2021, cu Dan Pavel și Ioana Țigănilă.
Suntem deschiși la copy paste. Clipul prin care politicienii anunță victorioși noua Românie e copiat de la francezi. Orice pentru like și share. De azi e liber la Tesla în Romania – test drive și super oferte pentru cea mai vândută electrică din Europa. La București se poate. Și imagini spectaculoase din patria show-ului – primarul New York-ului a venit cu hamburgerul la conferință ca să le facă poftă americanilor de vaccin. O veste de ultimă oră – rămânem prieteni cu rușii. Lista neagră a lui Putin include o singură țară din Europa, și aia nu e România. E Cehia. Pe lista neagră mai e și America. Numărăm orele ca la Revelion – România stă cu ochii pe ceas ca să vadă cum trece pandemia. Decizie istorică în țara pe care tot insistăm să o copiem – Parisul interzice mașinile în centrul orașului – o copiem și pe-asta? Orele de plăcere sunt de acum în fișa postului – o companie americană a instalat camere de… auto-relaxare pentru angajați. Vorba aia cu pauzele lungi și dese capătă acum noi dimensiuni.
Juriul emisiunii a fost alcătuit din: Raluca Maniță, Andreea Burnar și Marius Mușat – designer vestimentar.